VIRON PASTORIT AREENALLA
Terve! Olen Jaanus Pedak.
Olen Viron Helluntaikirkon Sakun seurakunnan pastori.
Aloitan Jumalan Sanalla. Filippiläiskirje 2:13.
Apostoli Paavali sanoo näin: -
"Jumala saa teissä aikaan sen, että tahdotte tehdä -
ja myös teette niin kuin on hänen hyvä tarkoituksensa."
Haluan tänään puhua hieman myös luonteen muokkaamisesta.
Olen ennenkin sanonut, että Jumala on se, joka minut muutti.
Sisälläni on tapahtunut valtava muutos.
Kun tulin uskoon, Jeesus tuli ja muutti minut, -
sukulaiseni huomasivat että olen kuin toinen ihminen.
He huomasivat, että sisälläni on tapahtunut muutos.
Jokin tietty muutos.
He sanoivat, että olen anteliaampi ja parempi.
Nämä olivat ihmisten omia sanoja. Kohtelias, auttavainen.
Suhtautumiseni elämään oli toisenlainen.
Mutta se ei ollut minun oma ideani, olla parempi ihminen.
Vaan se oli Jeesuksen työ minussa.
Lapsena, kun päätin 8. luokan, -
minusta kirjoitettiin pitkä ja monisanainen kuvaus.
En ollut koulussa mikään kiltti poika.
Kuvauksessani luki että minusta ei tule mitään.
Ihmiset nollasivat minut täysin.
Edes omat sukulaiseni eivät tainneet tykätä minusta.
Ihmiset pitivät minua täytenä nollana.
Mutta Jumala ei.
On hyvä tietää, että Jumala ei nollaa ketään.
Jumala näkee jokaisen ihmisen täysiarvoisena.
Sillä ihminen on Jumalan luoma, -
näin Raamattu sanoo.
Ihminen ei ole kehittynyt apinasta.
Jumala loi ihmisen maantomusta. Näin Jumalan Sana sanoo.
Ihminen on Jumalan luoma.
Ihminen on Jumalalle tärkeä, -
muuten Hän ei olisi lähettänyt poikaansa Jeesusta.
Ihmiset nollasivat minut, mutta Jumala ei.
Kun Jumala kutsui minut, hän alkoi muuttamaan sisimpääni -
ja luonnettani.
Eivät sukulaiseni turhaan sanoneet, että olen muuttunut mies.
Luonteen muovaaminen, Jumalan työ sisimmässämme, -
on äärettömän tärkeä asia.
Sanotaan, että kaikki voivat kestää epäonnea, -
mutta jos haluat paljastaa ihmisen todellisen luonnon, -
anna hänelle valtaa.
Eli muuten hyvä ja miellyttävä ihminen, -
mutta kun hänelle annetaan valta, kaikki muuttuu.
Sanotaan, että valta nousee päähän.
Luonteen muovaaminen on tärkeä osa kristityn elämää.
Filippiläiskirjeessä 1:6 apostoli Paavali sanoo: -
"Minä luotan siihen, että Jumala, -
joka on teissä aloittanut hyvän työnsä, myös saattaa sen päätökseen -
Kristuksen Jeesuksen päivään mennessä."
Kun Jumala on aloittanut meissä hyvän työn, -
Raamattu lupaa, että Hän vie sen päätökseen.
Jumala päättää sen, minkä aloittaa.
Meillä kaikilla on elämässämme näitä kokemuksia.
Suurella innokkuudella aloitat jotain, ryhdyt toimintaan.
Jossain vaiheessa innokkuus ja kiinnostus katoaa -
ja kaikki jää kesken.
Löydät jotain kiinnostavampaa, aloitat uudestaan.
Jossain vaiheessa kiinnostus taas loppuu.
Ei ole tarpeeksi pysyvyyttä.
Mutta kun aloitamme jotain, on tärkeää olla pysyvä.
Kun Jumala aloittaa elämässämme hyvän työn, -
Raamattu sanoo, että Hän vie sen päätökseen.
Jumala ei jätä asioita kesken.
Helppo esimerkki: Tunnen monia ihmisiä, jotka ryhtyvät kuntoilemaan.
He alkavat juoksemaan tai käymään salilla.
Hetken ajan päästä kiinnostus katoaa ja ihminen luovuttaa.
Heti kun kiinnostus loppui, loppui myös kuntoilu.
Tarvitsemme pysyvyyttä.
Kun Jumala aloittaa, Hän vie päätökseen.
Roomalaiskirjeessä 4:21 sanotaan: -
"...varmana siitä, että Jumala pystyy tekemään sen mitä on luvannut."
Jumala tekee sen, minkä on luvannut.
Raamattu sanoo, että Jumalan lupaukset ovat kyllä ja aamen!
Kristittyinä havittelemme Jumalan lupauksia.
Osaamme lausua niitä ulkomuistista.
Jumala on luvannut tämän ja tuon, -
nyt minun pitäisi saada tuo asia.
Mutta tutkiessamme Jumalan Sanaa, -
huomaamme että lupaukset ovat usein ehdollisia.
Mitä se tarkoittaa?
Minun täytyy ihmisenä tehdä oma osani.
En voi elää synnissä, -
luottaen että kyllä Jumala rakastaa ja antaa anteeksi.
Teen vain syntiä, kun olen niin heikko.
Raamattu sanoo, että meidän tulee hylätä pahat teot.
Meidän tulee irtautua pimeyden teoista.
Jumala ei tee sitä puolestamme.
Lupaukset ovat ehdollisia.
Jeesus sanoo, että me tunnemme totuuden -
ja totuus tekee meidät vapaaksi.
Kun Poika sinut vapauttaa, olet todella vapaa.
Oikea vapaus tulee Jeesuksen kautta.
Edellisissä ohjelmissa kerroin jo, -
kuinka tulin uskoon vankilassa.
Jumala tuli elämääni, muutti ja uudisti kaiken.
Vaikka minua ympäröivät kalterit ja muurit, -
korkeat piikkilanka-aidat, -
aseistetut vartijat seurasivat meitä korkeista vartiotorneista, -
ulkoisesti olin vanki mutta sisäisesti vapaa.
Jeesus vapautti minut synnistä.
Olin tehnyt syntiä ja pyysin anteeksi.
Ihminen voi olla myös ulkoisesti vapaa mutta sisäisesti synnin vanki.
Ulkoinen vapaus on eri asia kuin sisäinen vapaus.
Jeesus vapautti minut, en enää palvele syntiä.
En ole enää synnin orja.
Olen vapaa.
Apostoli Paavali sanoo, -
että vapauteen on Kristus meidät vapauttanut.
Pysykää siis lujina älkääkä alistuko uudelleen orjuuden ikeeseen.
Jeesus Kristus vapautti minut.
Jeesus vapautti minut, minun ei täydy enää tehdä syntiä.
Ei ole kyse siitä, saanko tehdä syntiä.
En enää halua tehdä.
En halua enää olla samassa paikassa jumissa.
En myöskään tarvitse sitä enää.
Ihmiset yrittävät määritellä isoja ja pieniä syntejä.
Mutta Raamatun mukaan kaikki ovat syntiä tehneet.
Jumalan silmissä synti on synti. Myös valhe on synti.
Ihmiset sanovat: En ole tappanut enkä varastanut.
Kysyn heiltä: Etkö ole koskaan ajatellut kenestäkään pahaa?
Etkö ole valehdellut? Suuttunut jollekin?
No mutta eihän se ole suuri synti...
Jumala ei tunne pientä ja suurta syntiä. Synti on synti.
Jumala haluaa vapauttaa meidät Jeesuksen Kristuksen kautta.
Jumala tekee sen, minkä on luvannut tehdä.
Usko se, mitä Jumala sinusta sanoo.
Meidän päämäärämme on muuttua Kristuksen kaltaiseksi.
Roomalaiskirjeessä 8:29 sanotaan: -
"Ne, jotka hän edeltäkäsin on valinnut, -
hän on myös edeltä määrännyt oman Poikansa kaltaisiksi, -
niin että hänen Poikansa olisi esikoinen suuressa veljesjoukossa."
Roomalaiskirje 12:1-2: -
"Jumalan armahtavaan laupeuteen vedoten kehotan teitä, veljet: -
Antakaa koko elämänne pyhäksi ja eläväksi, -
Jumalalle mieluisaksi uhriksi.
Näin te palvelette Jumalaa järjellisellä tavalla.
Älkää mukautuko tämän maailman menoon, vaan muuttukaa, -
uudistukaa mieleltänne, niin että osaatte arvioida,-
mikä on Jumalan tahto, mikä on hyvää, -
hänen mielensä mukaista ja täydellistä."
Näistä jakeista voimme oppia paljon.
Jos emme uudista mieltämme, emme koskaan muutu.
Emmekä voi tietää, mikä on Jumalan tahto.
Meidän täytyy muuttaa mieltämme.
Ajatusmallien täytyy muuttua.
Aina välillä tulee mieleen negatiivisia ajatuksia.
Martin Luther sanoi viisaasti, että linnut voivat lennellä pään kohdalla, -
mutta emme saa antaa niiden rakentaa pesää.
Sama pätee negatiivisiin ajatuksiin.
Ne tulevat, mutta emme saa antaa ajatusten rakentaa pesää.
Eli en toimi sen ajatuksen mukaisesti.
Seuraava tärkeä asia luonteen muovaamisesta.
Meidän tulisi valita sanojamme.
Sanat.
Sananlaskut 16:23: -
"Viisas sydän antaa suuhun sanat, jotka vievät perille opetuksen."
Sananlaskut 18:21: -
"Kielen varassa on elämä ja kuolema -
niin kuin kieltä vaalit, niin korjaat hedelmää."
Jumala on luonut kylvämisen ja niittämisen lain.
Kun peltomies laittaa keväällä porkkanat multaan, -
syksyllä hän ei niitä perunaa, kaalia tai naurista. Sieltä tulee porkkanaa.
Raamattu sanoo, että joka kylvää tuulta, niittää myrskyä.
Eli ihminen saa aina enemmän takaisin, kuin on kylvänyt.
Keväällä laitat yhden perunan multaan, -
syksyllä nostat samasta paikasta 10-15 perunaa.
Keväällä kylvit yhden, syksyllä niität moninkertaisesti.
Jumala on luonut tämän lain.
Jos kylvämme tuulta ja leikkaamme myrskyä, -
se tarkoittaa, että saamme aina moninkertaisesti takaisin.
Jos ihminen kylvää vihaa ja anteeksiantamattomuutta, -
hän saa moninkertaisesti takaisin.
Ei ole ihme, että ihmiset eivät pidä hänestä.
Hän itse ei pidä muista.
Mitä kylvämme, sitä niitämme.
Raamattu sanoo: "Jumala ei salli itseään pilkattavan.
Mitä ihminen kylvää, sitä hän myös niittää."
Se on Jumalan antama kylvämisen ja niittämisen laki.
Tämä laki ei päde ainoastaan kristittyihin.
Se pätee myös ihmisiin, jotka eivät tunne Jumalaa.
Kun lähdemme vaimoni kanssa vanhempien luo maalle, -
emme koskaan palaa tyhjin käsin.
He laittavat meille mukaan perunoita, munia, hilloa.
Anoppi vaatii, että otamme kaiken vastaan.
Mutta ei heillä koskaan ole mistään puutetta.
Sillä kylvämisen ja niittämisen laki toimii.
Vaikka he eivät ole uskossa, se toimii heidänkin elämässään.
Miksi? He ovat antajia.
Kun ihminen antaa, hän myös saa takaisin.
Raamattu sanoo Sananlaskujen kirjassa: -
"Antelias antaa ja rikastuu yhä, saituri kitsastelee ja köyhtyy."
Ihminen, joka elää puutteessa ja pitää kaiken itsellään, -
hänellä ei ole koskaan tarpeeksi.
Mutta ihminen, joka jakaa, hänellä ei ole puutetta.
Hänen omat tarpeensa ovat täytetyt ja hän myös jakaa muille.
Kylvämisen ja niittämisen laki toimii, sillä Jumala on sen näin luonut.
Haluan puhua muutamista tärkeistä ajatuksista, -
jotka varmistavat kristityn luonteen muovaamisen.
Ensimmäinen ajatus: Jokapäiväinen yhteys Jumalaan.
Hoosean kirjassa 6:6 sanotaan: -
"Sillä laupeutta minä haluan enkä uhria, -
ja Jumalan tuntemista enemmän kuin polttouhreja."
Jumala pitää yhteydestä.
Jumalalle on tärkeämpi suhde kuin polttouhrit.
Usein teemme paljon, yritämme ehtiä joka paikkaan, -
koko ajan on kiire.
Ihmisinä meidän on pakko välillä rauhoittua.
Kun otamme välillä rauhallisesti, emme pala loppuun.
On tärkeää istua alas, olla Jumalan kanssa ja rukoilla.
Toinen tärkeä ajatus.
Rohkaise itseäsi Jumalan Sanalla.
1. Tessalonikalaiskirje 2:13
"Ja sentähden me myös lakkaamatta kiitämme Jumalaa siitä, -
että te, kun saitte meiltä kuulemanne Jumalan sanan, otitte sen vastaan, -
ette ihmisten sanana, vaan, niinkuin se totisesti on, Jumalan sanana, -
joka myös vaikuttaa teissä, jotka uskotte."
Kun uskomme Jumalan Sanaan, Sana vaikuttaa meissä.
Luemme ja tutkimme ja Jumalan Sana tekee meissä työtä.
Ihan käytännön tasolla.
Jumalan Sana myös puhdistaa meitä sisäisesti.
Sillä on puhdistava vaikutus.
Aamulla herätessä peset ehkä kasvosi kylmällä vedellä, -
minä ainakin teen niin.
Kun kätesi ovat likaiset, peset ne vedellä puhtaaksi.
Välillä täytyy käyttää saippuaa, ollaksesi ulkoisesti puhdas.
Jumalan Sanalla on sama vaikutus.
Mutta se puhdistaa meitä sisäisesti.
Jumalan Sana vaikuttaa meissä.
Jeesus sanoi, että ihminen ei elä ainoastaan leivästä, -
vaan jokaisesta sanasta, joka tulee Jumalan suusta.
Tarvitsemme ruokaa joka päivä, -
mutta ensisijaisesti ihminen tarvitsee Jumalan Sanaa.
Jeesus ei sanonut turhaan, että ihminen elää Jumalan Sanasta.
Seuraava tärkeä asia: -
myönteiset kokemukset Jumalan kanssa.
Minulla on paljon kokemuksia siitä, -
kuinka Jumala on kantanut vaikeuksista läpi, -
varustanut ja ollut uskollinen.
Jumala on auttajamme.
Hän ei hylkää meitä.
Raamattu kehoittaa meitä olemaan rohkeita.
Hän ei jätä eikä hylkää meitä.
Se on Hänen lupauksensa.
Ihmiset hylkäävät. Mies voi jättää naisensa.
On hyvä tietää, että Jumala ei hylkää.
Se on Hänen lupauksensa.
Myönteiset kokemukset Jumalan kanssa.
On myös tärkeää antaa Jumalan tuoda muutoksia.
Jumala haluaa muuttaa meitä päivä päivältä.
Hän haluaa muuttaa sinua ja yhtä lailla myös minua.
20 vuotta sitten Hän aloitti työnsä ja jatkaa sitä elämässäni.
Kuten aikaisemmin sanoin, Filippiläiskirje 1:6, -
Hän vie hyvän työnsä päätökseen.
Annamme Jumalan tuoda muutosta elämäämme.
Jumala haluaa muuttaa.
Meidän pitää antaa Jumalan muuttaa itseämme.
Jumala ei tee mitään väkisin.
Raamattu sanoo, että Jumala on rakkaus.
Rakkaus ei koskaan pakota eikä tee mitään väkisin.
Saamme vapaaehtoisesti antaa Jumalan muuttaa meitä.
Kun on jokin vaikea tilanne, sanon Jumalalle: -
Muuta tämä tilanne. En pidä tästä tilanteesta.
Haluan, että tämä asia ratkeaa.
Haluan, että muutat tämän asian.
Menee hetki aikaa ja asiat todella muuttuvat.
Mutta tilanne on jäänyt samaksi.
Jumala muutti minua.
Joskus Jumala muuttaa meitä vaikeuksien keskellä.
Vaikeudet eivät häviä, tilanteet eivät muutu, -
mutta minä itse olen muuttunut.
Jumala muutti minua vaikeuksien keskellä.
Ulkoisesti tilanne on sama, mutta sisäisesti jotain muuttui.
On tärkeää antaa Jumalan muuttaa ja ruokkia itseämme Sanan kautta.
Kerron tarinan kahdesta sudesta.
Vanha intiaani opetti lastenlastaan: -
Jokaisen ihmisen sisällä on taistelu. Se on kuin kahden suden taistelu.
Yksi susi symbolisoi pahuutta: kateutta, vihaa, valheita.
Toinen susi symbolisoi hyvyyttä: rauhaa, rakkautta, toivoa.
Isoisän sanat loivat vaikutuksen pieneen intiaanipoikaan.
Hän mietti hetken ja kysyi: -
Mutta isoisä, kumpi susi lopulta voittaa?
Vanha intiaani hymyili ja sanoi: -
Aina voittaa se susi, jota sinä ruokit.
On tärkeää ruokkia itseämme Jumalan Sanalla.
Jos katsot tänään tätä ohjelmaa -
etkä ole antanut elämääsi Jeesukselle, -
Raamattu sanoo, että tänään on pelastuksen päivä.
Tänään sinulla on mahdollisuus antaa elämäsi Jeesukselle.
Älä jätä päätöstä huomiseen.
Et tiedä, mitä huominen tuo tullessaan.
Tänään voit katua syntejäsi.
Totuus tekee meidät vapaaksi.
Kun Jeesus vapauttaa, olet todella vapaa.
Todellinen vapaus tulee Jeesuksen kautta.
Jos olet jostain syystä jäänyt kauas Jumalasta, -
olet jäänyt pois seurakunnan yhteydestä, -
voit tulla tänään Jumalan luo, Hän kutsuu sinua rakkauteensa.
Jumala kutsuu sinua. Älä hylkää tätä mahdollisuutta.
Ota Jumalalta vastaan se, mitä Hän tarjoaa.
Ruoki itseäsi Jumalan Sanalla, tutki sitä jokapäiväisesti.
Rukoilemme yhdessä.
Rakas Jumala, kiitos tästä ajasta.
Jumala, siunaa jokaista katsojaa.
Kiitos ihmisistä, jotka ovat tulleet tänään uskoon.
Kiitos myös niistä, jotka ovat tulleet takaisin.
Kiitos, että Sinulla on heitä varten suunnitelma.
Kiitos hyvyydestä ja armostasi. Aamen.
Suomennos: Sanna Pitko